Diari Oficial de la Generalitat Valenciana


Sumari del DOGV 3261, del 10-06-1998 (1998/4118)

ORDRE de 6 de maig de 1998, de la Conselleria de Cultura, Educació i Ciència, per la qual s'autoritza una experimentació educativa al Col·legi IALE de València.
----------------------------------------------------------------------------------------------------------------------------------------------------------------

### Dades del document

Número de DOGV
:   3261

Data del DOGV
:   10-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4118


Data del document
:   06-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 6 de maig de 1998, de la Conselleria de Cultura, Educació i Ciència, per la qual s'autoritza una experimentació educativa al Col·legi IALE de València. [1998/C4118]
  
L'article 57 de la Llei Orgànica 1/90 de 3 d'octubre, d'Ordenació General del Sistema Educatiu (LOGSE), en l'apartat 4, estableix que les administracions educatives fomentaran l'autonomia pedagògica dels centres docents i, en l'article 59.1, els encomana l'elaboració de projectes que incloguen innovacions curriculars, metodòlogiques, tecnològiques, didàctiques i d'organització dels centres docents.
  
El Reial Decret 2.326/1983, de 13 de juliol (BOE 6 de setembre), que va modificar parcialment el Decret 2.343/1975, de 23 d'agost, sobre regulació de centres pilot i d'experiències en centres docents ordinaris, com a norma que produeix efecte supletori en l'àmbit de gestió de les administracions educatives que tenen competències plenes que no hagen elaborat normativa pròpia respecte a l'experimentació educativa en centres docents, en l'article 12 estableix que els centres ordinaris, públics o privats, podran ser autoritzats per a portar a terme les experimentacions que tinguen per finalitat la millora dels plans docents, els mètodes educatius i, en general, la millora de la qualitat de l'ensenyament.
  
Conseqüentment, el Decret 71/1984, de 16 de juliol, del Consell de la Generalitat Valenciana va establir les bases per a l'experimentació i la innovació pedagògica als centres docents de la Comunitat Valenciana.
  
El Decret 20/1992, de 17 de febrer (DOGV de 20.02.92), del Govern Valencià, va establir el currículum per a l'Educació Primària. Per l'Ordre de 6 de maig de 1992 (DOGV de 24 de juny), el Col·legi IALE de l'Eliana (València) va ser autoritzat a impartir ensenyaments d'Educació Primària.
  
Considerant que l'esmentat centre sol·licita l'autorització d'una experiència educativa consistent en la introducció de l'idioma anglés com a llengua vehicular d'aprenentatge en determinades àrees, sense modificar el currículum oficial establit per a l'Educació Primària, i que, en conseqüència, l'experiència comporta una innovació metodològica i didàctica,
  
En virtut de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar, a partir del curs acadèmic 1998/99 al col·legi IALE de l'Eliana (València) l'experimentació educativa consistent a incorporar l'aprenentatge vehicular de l'idioma anglés en l'Educació Primària.
  
Segon
  
L'experiència educativa que s'autoritza incorporarà l'anglés com a llengua vehicular en els ensenyaments d'Educació Artística i una altra àrea en una proporció temporal entre el 40% i el 60% de l'horari, segons el cicle de l'Educació Primària en què s'aplique.
  
Tercer
  
Les activitats complementàries que es programen en cap cas podran disminuir la càrrega lectiva curricular establida pel Decret 20/1992, de 17 de febrer (DOGV de 20.02.92), i l'Ordre de 21 de juliol de 1992, que va regular l'elaboració del projecte curricular i l'horari de l'Educació Primària.
  
Quart
  
La documentació acadèmica de l'alumnat serà l'establida de forma general per l'Ordre de 2 d'abril de 1993, que modifica l'Ordre de 30 d'octubre de 1992, que va establir els elements bàsics dels informes d'avaluació i els requisits formals derivats del procés d'avaluació (BOE de 15.04.93), l'Ordre de 19 de febrer de 1993, modificada parcialment per l'Ordre de 2 de juny de 1993, sobre avaluació en Educació Primària (DOGV de 16.07.93), i la Resolució de 28 de juliol de 1993, per la qual es regula la sol·licitud i registre dels llibres d'escolaritat de l'ensenyament bàsic (DOGV de 13.09.93).
  
Cinqué
  
1. Atés el seu caràcter plurianual, l'experimentació autoritzada s'aplicarà segons el calendari bianual següent:
  
1.ª fase: primer cicle d'Educació Primària i Educació Infantil.
  
2.ª fase: segon cicle de l'Educació Primària.
  
3.ª fase: tercer cicle de l'Educació Primària.
  
 2. Les metes que el projecte haurà d'aconseguir seran:
  
· Compatibilitzar els ensenyaments de castellà, valencià i anglés.
  
· Aconseguir un nivell de plurilingüisme real i efectiu.
  
· Poder acreditar els coneixements adquirits a través de l'obtenció dels certificats corresponents.
  
3. El professorat que impartisca l'experiència autoritzada complirà els requisits de titulació establits per l'Ordre d'11 d'octubre de 1994 (BOE del 19 d'octubre) que regula les titulacions mínimes que han de posseir els professors dels centres privats d'Educació Infantil i Primària.
  
Sisé
  
1. L'experiència autoritzada haurà de ser coneguda prèviament pels pares/mares o tutors legals dels alumnes a què afecte.
  
2. La seua duració serà de sis cursos acadèmics i la continuïtat posterior estarà condicionada per l'avaluació final dels resultats obtinguts.
  
3. En finalitzar cada curs acadèmic, la Direcció del centre remetrà a la Inspecció Educativa un informe anual de seguiment. Al final dels sis cursos d'experimentació, la Direcció del centre elaborarà una memòria detallada final, que serà remesa a la Inspecció Educativa.
  
Seté
  
La Inspecció Educativa supervisarà l'experiència autoritzada, informarà la Direcció General d'Ordenació i Innovació Educativa i Política Lingüística anualment del seguiment de l'experiència i elevarà un ampli informe de valoració global acompanyant la memòria final del centre, una vegada transcorregut el període d'experimentació autoritzat, que remetrà a la mateixa Direcció General.
  
Vuité
  
L'autorització concedida podrà ser revocada en el cas que l'experimentació autoritzada no s'adeqüe als objectius assenyalats o s'alteren les circumstàncies tingudes en compte per a la seua autorització.
  
Nové
  
La present ordre, segons disposa l'article 58.2. de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, és definitiva en la via administrativa i es podrà interporsar recurs contencios administratiu davant el Tribunal Superior de Justícia de la Comunitat Valenciana en el termini de dos mesos.
  
DISPOSICIONS FINALS
  
Primera
  
S'autoritzen les direccions generals de Centres Docents i d'Ordenació i Innovació Educativa i Política Lingüística a adoptar les mesures necessàries, en els seus respectius àmbits de competències, per a l'adequat desplegament de la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs acadèmic 1998/99.
  
València, 6 de maig de 1998
  
El conseller de Cultura, Educació i Ciència,